QGIS python szkript futtatása


* 1. Szkript leírása

Egy megadott mappában és annak almappáiban lévő shape fájlokban megvizsgálja, hogy van-e a shape-ben rendelet nevű mező, ha igen, akkor a mező tartalmát frissíti az általunk megadott rendelet szöveggel.

A futtatáshoz két paraméter megadása szükséges:

* mappa: shape fájlokat tartalmazó mappa abszolút elérési útja, fontos, hogy ezt a szintaktikát kövessünk: mappa = r"c:\adatok\hesz\shp"
* rendelet: rendelet szövege, pl.: rendelet = "12/2010. (X. 13.) önkormányzati rendelet"
  1. Szkript futtatása


A Python konzol a Modulok > Python konzol menüben vagy az eszköztáron a Python ikonra kattintva érhető el.




A konzol megnyitása után kattintsunk a Szerkesztő megjelenítése ikonra.




Tallózzuk ki a python (rendelet\_mezo\_feltoltese.py) fájlt a Szkript megnyitása gombra kattintva.



A fájl megnyitása után írjuk át a kékkel kijelölt részeket. A szkriptet opcionálisan menthetjük is a bal oldali flopi ikonnal.



Kattintsuk a Szkript futtatás ikonra.



A futtatás indítása után bal oldali konzolban új sorok íródnak ki, azok a rétegek fognak megjelenni, amelyekben a rendelet mezőt a szkript frissíti. A futtatás közben a Python konzol lefagyhat, de ne zárjuk be az ablakot, amíg le nem futott. A futtatás ideje adatmennyiségtől függően több perc is lehet. Végül ellenőrizzük a rétegek attribútum tábláját. Ha a futtatás közben megvolt nyitva a réteg, akkor töltsük be újra a réteget vagy a projekt fájlt, mert lehet, hogy futtatás után a szoftver cache miatt még a régi adatokat látjuk az adattáblában.

