i

# Tisztelt Felhasználó!

A települések helyi építési szabályzatai szabályozási tervének *a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről* szóló 419/2021. (VII.15.) kormányrendelet előírásainak, a Településtervezési Szabályzat 3. § (10) és 3. mellékletének megfelelő elkészítését segítendő a Lechner Tudásközpont elkészítette a térképi rétegek sablonfájljait, amelyek az e-epites.hu honlapról letölthetőek.


A sablonfáljok mellett QGIS szoftverben használható projekt, nyomtatási nézet mintafájl és stílusfájlok is tartalma a csomagnak. A projektfájl megnyitása után abban megtalálhatók a szükséges rétegek a szükséges megjelenítéssel.

**Kérjük, a sablonfájlok nyomtatási nézetének használatához ismerje meg az alábbi tájékoztatást:**


**Fontos, hogy a sablonfájlokhoz előre beállított nyomtatási nézet csak a QGIS 3.20.3-Odense vagy későbbi QGIS verziókban jelenik meg helyesen!**

*A nyomtatási nézet megnyitása:*

Első lépésként nyissa meg a **A\_szabalyozasi\_terv\_projektfajl.qgs** projektfájlt. A rétegek tervezett adatmennyiséggel történő feltöltése után (a tervezés befejeztével) nyissa meg az ***Elrendezés kezelőt*** (Show Layout Manager) a felső menüsávból abban kattintson a **A\_szabalyozasi\_terv\_projektfajl\_A0\_nyomtatasi\_nezet** nyomtatási nézetre, majd kattintson a ***Mutat*** (Show) gombra. Ekkor megjelenik a nyomtatási nézet.



*Elrendezés kezelő (Show Layout Manager) ikon a felső menüsávban*



*Nyomtatási nézet*

Az elemek elrendezése, mérete, betűtípusa, a térképek méretaránya, a jelmagyarázat tartalma igény szerint szabadon állítható, változtatható, törölhető vagy bővíthető.

A jelmagyarázat előre beállítva minden, a *Településtervezési Szabályzat 3. mellékletében* megjelenő réteget tartalmaz, a szabályzat szerinti rétegsorrendben és csoportosításban. Erre azért van szükség, mert a jelmagyarázatban a QGIS program, sajátosságaiból adódóan, a jelek és feliratok nagyobb hányadát automatikusan nem esztétikusan jeleníti meg. Ez okból a jelmagyarázat sablonba minden réteg bekerült, az ***automatikus frissítés*** (Auto update) kikapcsolásra került és a jelek nagyobb hányadára egyéni, esztétikailag szép megjelenítés lett beállítva.

**A felhasználó igényei szerint két módon lehet szerkeszteni a jelmagyarázatot:**


**1. módszer – a jelmagyarázat automatikus frissítése nélkül**

A rétegek tervezett adatmennyiséggel történő feltöltése után (a tervezés befejeztével), miután véglegesedett, hogy mely rétegek maradnak a jelmagyarázatban, a szükségtelen rétegek szabadon törölhetők (miközben a jelek esztétikus megjelenése megmarad). (A szerkesztési térben a nem kellő rétegek szintén igény szerint törölhetők a projektből.)


1. Ehhez, egy kattintással ki kell jelölni a jelmagyarázat panelt, ezt követően megjelenik a jelmagyarázat szerkesztő felülete jobb oldalon. Itt a középső, Elem tulajdonságok (Item properties) fülre kell kattintani, melyen belül a jelmagyarázat tartalmának szerkesztésére a Jelmagyarázat elemek (Legend items) menüpontban van lehetőség.

**Az automatikus frissítés (Auto update) mindenképp maradjon kikapcsolva, ez garantálja, hogy az egyénileg beállított jelek megjelenítése esztétikus maradjon.**

1. A szükségtelen rétegek kijelölését követően a piros mínuszjelre kattintva törölhetők. Így kialakítható a végleges jelmagyarázat.
2. Ha egy törölt réteget valamilyen ok folytán mégis vissza kell helyezni a jelmagyarázatba a zöld pluszjellel ez kivitelezhető, utána a réteg jele szabadon szerkeszthető.



*A jelmagyarázat panel (bal oldali piros téglalap) és a jelmagyarázat szerkesztő (jobb oldali piros téglalap)*




*A jelmagyarázat szerkesztőben, a felső piros téglalap jelöli az automatikus frissítést (Auto update), amelynek kikapcsolva kell maradnia, az alsó piros téglalap pedig azt a kettő ikont jelöli, amellyel rétegek törölhetők (piros mínuszjel) vagy adott esetben rétegek hozzáadhatók (zöld pluszjel).*



**2. módszer – a jelmagyarázat automatikus frissítése esetén**

A rétegek tervezett adatmennyiséggel történő feltöltése után (a tervezés befejeztével), miután véglegesedett, hogy mely rétegek maradnak a jelmagyarázatban, az automatikus frissítéssel (Auto update) aktualizáljuk a megmaradt rétegek listáját. Ebben az esetben a felhasználó a szükségtelen rétegeket a projektben, a szerkesztési térben törli és automatikus frissítéssel a jelmagyarázat ehhez igazodik.

A jelek megjelenítését ebben az esetben nem tudjuk szerkeszteni, azt a QGIS program automatikusan generálja a tulajdonságaihoz mérten. Ahhoz, hogy a jeleket módosítani tudjuk, szükséges az automatikus frissítés (Auto update) kikapcsolása.

A 2. módszert a következő módon tudjuk elvégezni:

1. Töröljük a projektből a szükségtelen rétegeket, majd korábban bemutatott módon megnyitjuk a nyomtatási nézetet.
2. Kattintsunk a jelmagyarázat panelra egyszer, így megjelenik jobb oldalon a jelmagyarázat szerkesztő.
3. A jelmagyarázat szerkesztőben kapcsoljuk be (pipáljuk ki) az automatikus frissítést (Auto update), amely aktualizálja a jelmagyarázat rétegtartalmát.
4. Következő lépésként kapcsoljuk ki az automatikus frissítést (Auto update), ezután már szabadon, igény szerint változtathatja a felhasználó a jeleket és feliratokat a jobb oldalon található jelmagyarázat szerkesztőben.
5. A felhasználó a jeleket egyesével tudja módosítani oly módon, hogy a jelmagyarázat szerkesztőben, a rétegfában a módosítani kívánt jelre történő dupla kattintással előhívja a jel szerkesztő paneljét. Ezt követően az egyéni szimbólum (Custom symbol) jelre kattintva megjelennek a jel speciális beállításai, amik szabadon módosíthatók.



Bal oldali kép­ - a jelmagyarázatban egy jel szerkesztő panel (a piros téglalapban a Custom symbol opciót ki kell pipálni, hogy a felhasználó egyénileg, szabadon tudja szerkeszteni a jelet), jobb oldali kép - a Custom symbol szerkesztő felülete

**Fontos,** hogy a **Kilátás és látványvédelem** réteg megjelenítését a QGIS nem tudja értelmezni, ezért automatikus módszer esetén rosszul jeleníti meg, ezért ennek a rétegnek SVG képből generálható szép megjelenés a nyomtatási nézetben. Az ehhez szükséges SVG kép a sablonfájlokat tartalmazó mappában helyezkedik el.

**Jó munkát kíván a Lechner Tudásközpont!**