i

# Tisztelt Felhasználó!

A települések helyi építési szabályzatai szabályozási tervének *a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről* szóló 419/2021. (VII.15.) kormányrendelet előírásainak, a Településtervezési Szabályzat 3. § (10) és 3. mellékletének megfelelő elkészítését segítendő a Lechner Tudásközpont elkészítette a térképi rétegek sablonfájljait, amelyek az e-epites.hu honlapról letölthetőek.

A sablonfáljok mellett QGIS szoftverben használható projekt és stílusfájlok is tartalma a csomagnak. A projektfájl megnyitása után abban megtalálhatók a szükséges rétegek a szükséges megjelenítéssel.

Kérjük, a sablonfájlok használatához ismerje meg az alábbi tájékoztatást:

*A téradatcsomag tartalma:*

* Az **SABLONFAJLOK\_TELEPULES\_TERVEZESHEZ** zip formátumú adatcsomag tartalmazza a QGIS projektfájlt ***(A\_szabalyozasi\_terv\_projektfajl)***, valamint a Településtervezési Szabályzat 3. melléklete szerinti valamennyi szabályozási elemhez a mintaréteget és az azokhoz tartozó stílusfájlt, betűrend szerinti felsorolásban.
* Az adatcsomagban további kettő mappa található:
* A stílusfájlokhoz tartozó fontkészlet a **font** mappában található.
* A **rendelet\_mezo\_feltoltese** mappában az egyes rétegek RENDELET (önkormányzati rendelet száma) attributum oszlopának együttes kitöltéséhez szükséges python script (kód) található.

*Előkészületek:*

* A font mappában található ***SFszabterv*** true type fontkészletet mindenképp telepíteni kell a számítógépére az első megnyitás előtt, mivel számos réteg ezt a fontkészletet használja a stílus megjelenítésekor! Ha később új verzió kerül kiadásra a sablonfájlokból, vele együtt az SFszabterv fontkészlettel, a fontkészletet előbb törölni szükséges a számítógépről, majd újra telepíteni a friss verziót.
* Egy ***kiválasztott mappába*** a saját számítógépén az Uj\_telep\_sablon mappát a teljes tartalmával együtt kérjük bemásolni. Ezután már használni tudja az ***A\_*s*zabalyozasi\_terv\_projektfajl QGIS*** projektet.
* Ha új QGIS projektfájlt készít, akkor minden rétegfájlnak és stílusfájlnak (a stílusfájlok qml formátumúak) az azzal azonos mappában kell lennie.

*Egyéb hasznos tudnivaló:*

* A **kilatasvedelem** rétegen a FELIRAT attributum oszlopba elég csak a számot beírni! (a mértékegységet a rétegstílus mindig mögé fogja rakni)
* A **kot\_megszuntetojel, a** **jav\_megszuntetojel, a kilatasvedelem, a felirat és a kozterulet\_nev** rétegekben talál egy ELFORDULAS oszlopot, amivel a megfelelő irányba fordíthatja a jelölést, a felirat forog a szöggel.
* A rétegek sorrendje szabadon változtatható az elemek jobb megjeleníthetősége, láthatósága érdekében.

**Jó munkát kíván a Lechner Tudásközpont!**